Ritratt provdut mill-MFA  Ir-riżultati pożittivi ta' Settembru, speċjalment ir-rebħa ta' 3 – 0 kontra Ċipru, fil-partiti ta' kwalifika għat-Tazza tad-Dinja 2022, wasslet lil Malta biex titla sitt postijiet fil-FIFA Men's World Rankings. Malta b'hekk issa tinsab fil-171 post wara li qabel kienet tinsab fil-177 post. Il-klassifika nħarġet wara li ntlagħabu 152 partita tal-partiti ta' kwalifika tat-Tazza tad-Dinja u 25 partita "friendly" minn madwar id-dinja. Immexxija mill-kowċ Devis Mangia, Malta rreġistrat rebħa fuq Ċipru, u żewġ telfiet kontra s-Slovenja (1-0) u r-Russja (2-0) f'Settembru. Wara li lagħbet sitt logħbiet, Malta spiċċat fil-ħames post u kisbet total ta' erba' punti fil-Kwalifikazzjonijiet Ewropej tat-Tazza tad-Dinja 2022 – Grupp H. Malta issa ġiet inkluża fil-lista ta' dawk il-pajjiżi li għamlu l-aqwa progess f'din l-edizzjoni. L-uniku pajjiżi li għamel progress aħjar minn Malta kien il-Libja (110, +12). Il-Belġju għadu fuq nett tal-klassifika, segwit mill-Brażil li kkonsolidaw it-tieni post tagħhom. Wara assenza ta' disa' snin l-Ingilterra marru lura lejn il-podju u biddlu l-pożizzjonijiet ma' Franza li niżlu sar-raba' post wara r-riżultati mħallta li kisbu waqt il-partiti ta' kwlifikazzjoni tat-Tazza td-Dinja. L-Italja, ir-rebbieħa tal-EURO 2020 jinsabu fil-ħames post. Minkejja n-nuqqas ta' moviment fl-ewwel għaxar postijiet, id-Danimarka reġgħet lura mal-ewwel għaxar postijiet (10, + 1). L-Arġentina bqgħet fis-sitt post, filwaqt li l-Portugall (7, + 1) u Spanja (8, – 1) prtu l-pożizzjonijiet tagħhom. Il-klassifika li jmiss tal-FIFA World hum fil-21 ta' Ottubru.